**15. Germānī antīquī**

Germānī antīquī incolēbant inter Ōceanum et Dānubium fluvium. Tum Germānia magnās silvās habēbat; in silvīs habitābant ursī, et lupī, et cervī, et aliae ferae bēstiae. Germānī oppida ignōrābant. Parva foedaque aedificia erant domicilia Germānōrum. Populī fīnitimī antīquōs Germāniae incolās utī bellicōsōs, ita ferōs putābant. Nēsciēbant enim litterās et linguās aliōrum populōrum. Neque erant in antīquōrum Germānōrum numerō agricolae sēdulī, aut poetae praeclārī, aut nautae perītī. Ōtium Germānīs molestum erat. Itaque, aut populōs fīnitimōs bellō domābant, aut aliī cum aliīs bellābant. Agrīcultūram saepe cūrae fēminārum committunt. Germāniam et vītam incolārum dēscrībit Tacitus.